Σομοντάνο

δεξιά|μικρογραφία|425x425εσ|Οι 4 περιοχές με ΠΟΠ παραγωγής κρασιού με ένδειξη «Denominación de Origen» στην περιοχή της Αραγωνίας (Ισπανία)
Το Σομοντάνο (ισπανικά: Somontano) είναι γεωγραφική περιοχή στην Ισπανία και Προστατευόμενη Ονομασία Προέλευσης (ΠΟΠ) με την ένδειξη «Denominación de Origen» για τους οίνους της περιοχής, η οποία δημιουργήθηκε το 1984. Η περιοχή βρίσκεται στην περιφέρεια με το ίδιο όνομα, στην επαρχία της Ουέσκας (στην Αραγωνία). Συνορεύει με τις περιφέρειες των Σοβράρβε και Ριβαγόρθα στο βορρά, Όγια ντε Ουέσκα στη δύση, Μονέγρος στο νότο, και την περιοχή της Λα Λιτέρα στην ανατολή. Η παραγωγή οίνου είναι επικεντρωμένη στην πόλη Μπαρμπάστρο. Το όνομα «Somontano», σύμφωνα με την λατινική ρίζα του, σημαίνει «κάτω από το βουνό» – που χαρακτηρίζει απόλυτα αυτή τη γεωγραφική περιοχή που απλώνεται από τους πρόποδες των Πυρηναίων μέχρι την κοιλάδα του ποταμού Έβρου. Η προστατευόμενη ονομασία προέλευσης περιλαμβάνει 43 δήμους, οι περισσότεροι από τους οποίους βρίσκονται στην περιοχή Σομοντάνο, και μερικοί από αυτούς συνορεύουν με τις περιοχές Ριβαγόρθα και Μονέγρος. Υπάρχουν πάνω από 4000 εκτάρια αμπελώνων και περίπου 500 ξεχωριστοί παραγωγοί αμπελουργοί.

 Γεωγραφία 
μικρογραφία|αριστερά|Κτίριο σύγχρονου οινοποιείου στο Σομοντάνο
Η ΠΟΠ του Σομοντάνο έχει τρεις επιμέρους ζώνες: τα βουνά, τους τυπικούς πρόποδες, και τις πεδιάδες. Ο ποταμός Αλκανάδρε διαιρεί την περιοχή Σομοντάνο στα δύο: στο «Σομοντάνο της Ουέσκας» στη δύση και το «Σομοντάνο του Μπαρμπάστρο» στην ανατολή. Τα αμπέλια στην περιοχή αυτή επωφελούνται από το σκοτεινό αμμοπηλώδες έδαφος, ιδιαίτερα υψηλό σε περιεκτικότητα ασβέστη και πλούσιο σε αλλουβιακή ύλη. Το έδαφος δεν είναι ιδιαίτερα γόνιμο, αλλά έχει καλή αποστράγγιση, το οποίο διευκολύνει τη βαθιά διείσδυση των ριζών ώστε να μπορούν να απορροφάν περισσότερη υγρασία και θρεπτικά συστατικά. Το κλίμα της περιοχής είναι ηπειρωτικό, με τα Πυρηναία όρη να προστατεύουν από την έκθεση στους κρύους βορινούς ανέμους. Παρ' όλα αυτά, οι χειμερινοί παγετοί είναι σύνηθες φαινόμενο, όπως και οι εξαιρετικά υψηλές θερμοκρασίες το καλοκαίρι. Σε καθημερινή βάση οι θερμοκρασίες μεταβάλλονται σημαντικά και μεταξύ ημέρας και νύχτας. Η μέση ετήσια βροχόπτωση είναι 500 mm.

 Ιστορία 
Στην περιοχή Σομοντάνο καλλιεργούνται σταφύλια από την αρχαιότητα, τουλάχιστον από τον 2ο αιώνα Π.Χ. Η καλλιέργειά τους επηρεάστηκε από τον οικισμό των Ρωμαίων, καθώς εισήγαγαν πιο προηγμένες τεχνικές. Κατά τον Μεσαίωνα, η περιοχή που καλυπτόταν από αμπελώνες επεκτάθηκε για να καλύψει όλη την επαρχία, με την παραγωγή κρασιού να ευημερεί υπό την εποπτεία των τοπικών μοναστηριών. Σε πιο πρόσφατα χρόνια, η φυλλοξήρα πανούκλα που έπληξε τη Γαλλία κατά τον 19ο αιώνα, είχε ως αποτέλεσμα τις εξαγωγές κρασιού Σομοντάνο από την περιοχή και την αύξηση των πωλήσεων του.

 Τουρισμός 
Η Διαδρομή του Κρασιού (Ruta del Vino) του Σομοντάνο είναι μία από τις 13 επίσημες διαδρομές κρασιού που αναγνωρίζονται από τον ισπανικό οργανισμό ACEVIN και την ισπανική κυβέρνηση, που στόχος του είναι η προώθηση του τουρισμού που σχετίζεται με το κρασί στην περιοχή. Ως μη-κερδοσκοπικός οργανισμός, προσφέρει υποστήριξη στην προώθηση τουριστικών εγκαταστάσεων και οινοποιείων και προσφέρει αμερόληπτες πληροφορίες στους επισκέπτες και τους τουρίστες.

Εκτός από το κρασί, άλλα αξιοθέατα στο Σομοντάνο περιλαμβάνουν:
 Το Φυσικό πάρκο της οροσειράς και των φαραγγιών της Γουάρα  (Sierra y Cañones de Guara), που είναι διάσημο για το σπορ της καταρρίχησης φαραγγιών.
 Το μεσαιωνικό χωριό Αλκέθαρ
 Το Πολιτιστικό Πάρκο του ποταμού Βέρο (Parque Cultural del río Vero) - που φιλοξενεί μια συλλογή με πάνω από 60 έργα βραχογραφιών σπηλαίου, που από κοινού μαζί με άλλα στην Ισπανία έχουν χαρακτηριστεί ως μνημείο Παγκόσμιας πολιτιστικής Κληρονομιάς από την ΟΥΝΕΣΚΟ.
 Το παρεκκλήσι Torreciudad - στο μέσο της διαδρομής μεταξύ της Λούρδης και της Βασιλικής της Παναγίας Ελ Πιλάρ της Σαραγόσας πάνω στην διαδρομή Ruta Mariana.
 Την πόλη του Μπαρμπάστρο
Περίπου τα μισά από τα 34 οινοποιεία στο Σομοντάνο υποδέχονται τους επισκέπτες και τα περισσότερα προσφέρουν ξεναγήσεις στα ισπανικά, αγγλικά και γαλλικά. Μια επίσκεψη περιλαμβάνει ξενάγηση στις εγκαταστάσεις με εξηγήσεις και έπειτα ακολουθεί γευσιγνωσία κρασιού.
δεξιά|μικρογραφία|Μπουκάλια κρασιού με ΠΟΠ από το Σομοντάνο

 Ποικιλίες Σταφυλιών 
Τα πιστοποιημένα σταφύλια που ανήκουν στην προστατευόμενη ονομασία προέλευσης του Σομοντάνο, περιλαμβάνουν παραδοσιακές τοπικές ποικιλίες καθώς σε άλλες ισπανικές και ξένες.

Τοπικές ποικιλίες:
 Ερυθρό: Moristel και Parraleta;
 Λευκό: Alcañón
Άλλα Ισπανικά:
 Ερυθρό: Tempranillo και Garnacha tinta;
 Λευκό: Macabeo και Garnacha blanca
Ξένες ποικιλίες:
 Ερυθρό: Καμπερνέ Σοβινιόν, Μερλό, Σιρά και Πινό Νουάρ
 Λευκό: Σαρντονέ και Γκεβίρτζτραμινερ

 Παραπομπές 

 Εξωτερικοί σύνδεσμοι 
 http://www.dosomontano.com Επίσημη ιστοσελίδα της ΠΟΠ. (στα ισπανικά και στα αγγλικά)
 http://www.rutadelvinosomontano.com Επίσημη τουριστική ιστοσελίδα του Σομοντάνο (στα ισπανικά και στα αγγλικά)

Κατηγορία:Ισπανικό κρασί
Κατηγορία:Ισπανικά προϊόντα
Κατηγορία:Γεωγραφία της Ισπανίας
Κατηγορία:Πολιτισμός στην Ισπανία
Κατηγορία:Τουρισμός στην Ισπανία
Κατηγορία:Αραγωνία